Анализ на положителните и отрицателните външни ефекти от изпълнението на горскостопанските дейности върху дървесните и недървесни продукти и екосистемни услуги за 2023 година на територията на ТП ДГС „Плачковци“


	Дейността на ДГС Плачковци е свързана със стопанисване на горските територии, което има както отрицателни, така и положителни ефекти върху околната среда. 	Планираните дейности за 2023 година включват:
· добив на дървесина в размер на 22710 м3 лежаща маса, при средногодишно ползване от държавните горски територии, съгласно горскостопанския план  на ТП ДГС „Плачковци” е в размер на 22 213 м3 лежаща маса;
· Лесокултурни мероприятия – Предвидени са средства за  попълване и отглеждане на горски култури, (подотдели 250 „1“, 281 „з2“),   отгледни сечи без материален добив ( подотдел 290 „а“).
· Противопожарни мероприятия –поддържане на 6000 метра минерализовани ивици в гори с повишена пожароопасност (281 „х, ч, ш, я, а1, б1, в1“), закупуване на предпазни средства и защитни облекла, както и дооборудване на противопожарните депа;
	I. Анализ на негативните въздействия.
	Дейностите, свързани с добиването на дървесина могат да доведат до:
	- замърсяване на околната среда;
	- унищожаването на някои видове организми. 
	- влошаване състоянието на групи и популации на видове 
	- влошаване състоянието на екосистеми и/или унищожаване им
	- негативни въздействия върху водните ресурси
	- свлачища или унищожаване на горски пътища
	- уплътняване и ерозия на почвата
	- намаляване на устойчивостта на насажденията и горските екосистеми по отношение на биотични и абиотични фактори;

	II. Анализ на планираните мерки за предотвратяването  и/или свеждането на отрицателните  ефекти до минимум.

	Стопанисването на горите е комплексен и отговорен процес, при който основната цел е поодобряване състоянието на насажденията. В тази посока са насочени и всички планирани дейности. Разработени са механизми и системи за управление на горските територии, като се спазва  и нормативната уредба.
	Навременното провеждане на отгледните сечи е необходимо за увеличаване на механичната устойчивост на насажденията, а провеждането на възобновителните сечи гарантира бъдещото устойчиво запазване на горските екосистеми. В процеса на добиване на дървесина се извършва контрол на технологията на добив с цел недопускане на механични повреди на оставащия дървостой, както и замърсяване с битови отпадъци и разлив на горивосмазочни течности (на терен се поставят съдове за презареждане на техниката и за изхвърляне на отпадъци). 
	Жизнеспособността на гората е свързана с богатството на генетичния ресурс. Осъзната необходимост от това да се  съхранява трайно и да се ползва от поколенията напред, налага да се следят пътищата за съхранение и обогатяване на горските територии, като са предприети действия по това да се оставят мъртви и загиващи дървета, които играят важна  роля във функционирането и производителността на горските екосистеми чрез влиянието им върху биологичното разнообразие, съхранението на въглероден диоксид, кръговрата на веществата и енергия, хидрологичните процеси, защита на почвите и възобновяване на дървесните видове.      
	За запазване на типичните за района екосистеми и местообитания, в стопанството са определени горски територии с площ от 1 452,2 ха, или 10% от общата площ на горските територии, държавна собственост, в които не се предвиждат никакви горскостопански дейности. Тези насаждения са представителни образци на екосистени и гори във фаза на старост с комплексни функции- запазване на екосистеми и местообитания на редки, застрашени и ендемични видове, както и други социални, екологични и икономически функции, осигуряващи чист въздух и питейна вода.
	Предвидените залесявания са с местни дървесни видове като бук, зимен дъб, цер и черен бор, главно за възстановяване на гори, унищожени от биотични или абиотични фактори.
	Извършва се постоянен мониторинг на горите с висока консервационна стойност, включващ наблюдения на състоянието на екосистеми, редки и застрашени видове от дивата флора и фауна. Резултатите от мониторинга се вземат впредвид при планиране на горскостопанските дейности.
	С цел предотвратяване на ерозионни процеси в горски територии с предпоставки за такива, планираните дейности са с по-ниска интензивност, като се оставят и буферни зони, в които не се предвиждат никакви дейности. Такива мерки се планират и за гори с водохранни и вододайни функции.
	Не на последно място са  социалните функции на горските територии. ДГС Плачковци изпълнява изцяло своите отговорности по отношение на:
- охрана на горските територии и ресурси –ДГС Плачковци опазва предоставените за управление ДГТ и горски територии, други собствености; 
- осигуряването на достъп до гората (за рекреация, туризъм, събиране на НДГП и др.) в следствие на поддържане на съществуващи горски пътища;
- задоволяване на социални потребности- дървесина, горски недървесни ресурси (билки, гъби), както и лов.
- осигуряването на добри условия за естетическа наслада – на територията на стопанството има природни забележителности („Мъхнатите скали“, „Виканата скала“, пещера „Бачо Киро“, вековни дървета и др.), екопътеки, параклиси, както и  много кътове за отдих и чешми, на които населението се наслаждава и оползотворява. Всички горскостопански дейности са съобразени със запазването им.
- организират се съвместни дейности с училища, кметства, други организация; участва в подпомагане на местните общности в критични ситуации (спасителни акции, гасене на пожари, разчистване на пътища и др.);

